./data/phi0914/phi00144/phi0914.phi00144.perseus-lat1.xml
ea profectio famam       haudquaquam secundam habuit  nam alii metu recessisse eum ab hoste ferebant,       quia manenti in Pieria proelio dimicandum foret, alii ignarum,  belli quae in dies fortuna novaret, ut opperientibus       sese rebus emisisse de manibus ea, quae mox repeti non possent   simul enim cessit possessione Dii, excitavit hostem,       ut tunc tandem sentiret recuperanda esse, quae prius culpa amissa forent             audita enim profectione consulis       regressus Dium, quae disiecta ac vastata ab Romanis erant, reficit; pinnas       moenium decussas reponit, ab omni parte muros firmat, deinde quinque  milia passuum ab urbe citra ripam Elpei amnis castra ponit amnem ipsum       transitu perdifficilem pro munimento habiturus   fluit ex valle Olympi montis, aestate exiguus, hibernis idem incitatus       pluviis et supra rupes ingentis gurgites facit et infra prorutam in mare       evolvendo terram praealtas voragines cavatoque medio alveo ripas utrimque       praecipitis   hoc flumine obsaeptum iter hostis       credens extrahere relicum tempus aestatis in animo habebat